Kamu bisa jelasin ke aku soal AS-90 dalam bahasa melayu?

AS-90 (singkatan bagi Artillery System for the 1990s atau "Sistem Artileri untuk 1990-an") adalah sebuah artileri gerak sendiri berperisai ringan yang kini sedang digunakan oleh Tentera Darat Britain. Unit pertama telah diserahkan pada tahun 1993.

AS90 digunakan oleh lima rejimen dari Artileri Kuda Diraja dan Artileri Diraja bagi mengantikan penggunaan meriam gerak sendiri berkaliber 105 mm FV433 Abbot SPG, M109 155 mm atau meriam tunda FH-70 155 mm.

AS 90 telah direka dan dibina oleh divisyen persenjataan dari Vickers Shipbuilding and Engineering (VSEL, dimiliki oleh BAE Systems sejak 1999), yang telah membekalkan 179 buah kenderaan bermula pada tahun 1992-1995 pada harga £300 juta.

Pada tahun 2002, BAE Systems telah diberi kontrak bagi meningkat upaya 96 pucuk AS-90 milik Tentera Darat Britain kepada laras berkaliber 52 mm bagi meningkatkan jarak tanpa bantuan kepada 30 km dan menggunakan peluru jarak jauh ERA kepada 60 ke 80 km. Walau bagaimanapun, oleh kerana ketidakmampuan sistem cas bi-modular yang dibekalkan oleh firma Somchem dari Afrika Selatan memenuhi keperluan menyebabkan program ini kemudian dibatalkan.